**Návrh - Zmena č. 7**

**Všeobecne záväzného nariadenia**

**č. 2/2006**

**o dotáciách z rozpočtu mesta**

Mesto Námestovo v súlade s ustanovením § 6 ods.1 zákona č. 369/1990 Zb. o obecnom zriadení v znení neskorších predpisov a v súlade s ustanovením § 7 ods. 2 až 6 zákona č. 583/2004 Zb. o rozpočtových pravidlách územnej samosprávy v znení neskorších predpisov vydáva túto zmenu:

Všeobecne záväzné nariadenie mesta Námestova č. 2/2006 o dotáciách z rozpočtu mesta v znení neskorších zmien (ďalej aj VZN) sa mení nasledovne:

* ***§ 1 Úvodné stanovenia***

**ruší**  sa odstavec 5

*Pôvodné znenie:*

5. Toto nariadenie sa nevzťahuje na poskytovanie prevádzkových príspevkov a dotácií pre rozpočtové a príspevkové organizácie, ktorých zriaďovateľom je Mesto Námestovo.

* ***§ 2 Okruh možných príjemcov***

**sa ruší**

*Pôvodné znenie:*

**§ 2**

**Okruh možných príjemcov**

1. Dotáciu z rozpočtu mesta možno poskytnúť pri splnení ďalej ustanovených podmienok subjektom:
   1. právnickým osobám založených mestom na konkrétne úlohy a akcie vo verejnom záujme alebo v prospech rozvoja územia mesta,
   2. inej obci alebo VÚC, ak zabezpečuje niektoré úlohy pre mesto, alebo ak ide o poskytnutie pomoci pri živelnej pohrome, havárii alebo podobnej udalosti,
   3. právnickej osobe alebo fyzickej osobe – podnikateľovi so sídlom alebo trvalým pobytom v meste alebo vykonávajú činnosť alebo poskytujú služby na území mesta v prospech obyvateľov mesta.
2. Dotáciu alebo návratnú výpomoc podľa tohto nariadenia možno poskytnúť aj rozpočtovým a príspevkovým organizáciám mesta na zabezpečenie mimoriadnych úloh alebo investičných akcií.

* ***§ 3 Účel poskytnutia dotácií a návratných finančných výpomocí***

**sa ruší**

*Pôvodné znenie:*

**§ 3**

**Účel poskytnutia dotácií a návratných finančných výpomocí**

1. Mesto môže zo svojho rozpočtu poskytnúť dotáciu na:
   1. pre žiadateľov podľa § 2 ods. 1 písm. c) iba na podporu všeobecne prospešných služieb, všeobecne prospešných alebo verejnoprospešných účelov, najmä v oblasti školstva, zdravotníctva, sociálnej starostlivosti, kultúry a športu, humanitných, charitatívnych a občianskych aktivít, aktivít cirkví, náboženských spoločností a aktivít týkajúcich sa životného prostredia,
   2. podporu aktivít prospešných pre všetkých obyvateľov mesta,
   3. podporu zamestnanosti v meste.
2. Mesto môže zo svojho rozpočtu poskytnúť návratnú finančnú výpomoc s maximálnou dobou splatnosti 5 rokov na rozvoj a podporu aktivít iba organizáciám zriadeným mestom.

* ***§ 5 Zúčtovanie poskytnutých dotácií***

**ruší sa** odstavec 4

*Pôvodné znenie:*

4.Mesto si vyhradzuje právo kontroly účelnosti použitia poskytnutých dotácií a návratných finančných výpomocí prostredníctvom vecne príslušného oddelenia resp. komisie MsZ.

**12. Dodatok - Zmena č. 7 tohto nariadenia bola schválená Mestským zastupiteľstvom v Námestove dňa ............... a účinnosť nadobúda 15 dňom od jeho zverejnenia na úradnej tabuli.**

Zverejnenie na úradnej tabuli:

Vyvesené dňa : 27.01.2020

Zvesené dňa: .